Document ID: /roh_data/filtered/swiss_laws_in_ROHinterleaved.jsonl.gz/27428

This text was translated from FR into Rumantsch Grischun.

L’allocation des ressources entre les diverses affectations est soumise à:a. un maximum de 0,1 ct./kWh:1. pour les appels d’offres publics,2. pour les contributions d’investissement et les garanties pour la géothermie,3. pour les indemnisations visées à l’art. 34;b. un maximum de 0,2 ct./kWh pour les contributions d’investissement au sens de l’art. 26, al. 1, destinées aux installations hydroélectriques d’une puissance supérieure à 10 MW;c. un maximum de 0,2 ct./kWh pour les primes de marché rétribuant l’électricité produite par de grandes installations hydroélectriques. L’OFEN définit chaque année les ressources allouées aux installations photovoltaïques (contingent du photovoltaïque). Il peut aussi définir des contingents pour les autres technologies. Il vise un développement continu et tient compte de l’évolution des coûts. Le Conseil fédéral règle les conséquences des limitations prévues au présent article. Il peut prévoir des listes d’attente pour les contributions d’investissement visées au chapitre 5. Pour les réduire, il peut retenir d’autres critères que la date de la demande. Les ressources visées à l’al. 1, let. c, qui ne sont pas utilisées sont engagées dans l’année qui suit, compte tenu des maximums prévus à l’al. 1, pour d’autres affectations selon l’art. 26, al. 1, let. b et c, ou l’art. 34. Nouvelle teneur selon le ch. I de la LF du 1 oct. 2021, en vigueur depuis le 1 janv. 2023 (RO 2022 729; FF 2021 1314, 1316).

Per impunder ils meds finanzials per las singulas utilisaziuns ston vegnir resguardadas las suandantas quotas maximalas:a. ina quota maximala da mintgamai 0,1 raps/kWh per:1. las publicaziuns da concurrenza uffizialas,2. las contribuziuns d’investiziun e las garanzias per la geotermia,3. l’indemnisaziun tenor l’artitgel 34;b. ina quota maximala da 0,2 raps/kWh per las contribuziuns d’investiziun tenor l’artitgel 26 alinea 1 per ovras idraulicas cun ina prestaziun da passa 10 MW;c. ina quota maximala da 0,2 raps/kWh per la premia da martgà per l’electricitad producida en ovras idraulicas grondas. Il UFE fixescha mintga onn ils meds finanzials che vegnan utilisads per ils implants da fotovoltaica (contingent per la fotovoltaica). El po er fixar contingents per las ulteriuras tecnologias. El prenda en mira in augment cuntinuà e tegna quint dal svilup dals custs. Il Cussegl federal regla las consequenzas da las limitaziuns tenor quest artitgel. El po prevair glistas da spetga per las contribuziuns d’investiziun tenor il chapitel 5. Per reducir quellas po el er prevair auters criteris che la data d’annunzia. Ils meds finanzials tenor l’alinea 1 litera c, che n’èn betg vegnids duvrads, vegnan impundids l’onn suandant per autras utilisaziuns tenor l’artitgel 26 alinea 1 literas b e c u tenor l’artitgel 34, quai resguardond las quotas maximalas en l’alinea 1. Versiun tenor la cifra I da la LF dal 1. d’oct. 2021, en vigur dapi il 1. da schan. 2023 (AS 2022 729; BBl 2021 1314, 1316).